CELEX: 32010R0585
Language: et
Date: 2010-07-02 00:00:00
Title: Komisjoni määrus (EL) nr 585/2010, 2. juuli 2010 , millega muudetakse määrust (EÜ) nr 2535/2001, millega kehtestatakse nõukogu määruse (EÜ) nr 1255/1999 üksikasjalikud rakenduseeskirjad seoses piima ja piimatoodete impordi korra kohaldamise ning tariifikvootide avamisega

3.7.2010   
            
            
               ET
            
            
               Euroopa Liidu Teataja
            
            
               L 169/1
            
         KOMISJONI MÄÄRUS (EL) nr 585/2010,
   2. juuli 2010,
   millega muudetakse määrust (EÜ) nr 2535/2001, millega kehtestatakse nõukogu määruse (EÜ) nr 1255/1999 üksikasjalikud rakenduseeskirjad seoses piima ja piimatoodete impordi korra kohaldamise ning tariifikvootide avamisega
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus), (1) eriti selle artikli 144 lõiget 1 ja artiklit 148 koostoimes artikliga 4,
   ning arvestades järgmist:
   
               (1)
            
            
               Komisjoni määruse (EÜ) nr 2535/2001 (2) artiklis 19a on osutatud tariifikvootidele, mida hallatakse vastavalt komisjoni 2. juuli 1993. aasta määruse (EMÜ) nr 2454/93 (millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik) (3) artiklitele 308a, 308b ja artikli 308c lõikele 1. Kõnealused kvoodid hõlmavad ka nõukogu 9. aprilli 2001. aasta määrusega (EÜ) nr 747/2001 (millega sätestatakse teatavate Vahemere maadega sõlmitud lepingute alusel sooduskohtlemiseks kõlblike toodete ühenduse tariifi- ja individuaalkvootide haldamine) (4) ettenähtud kvoote.
            
         
               (2)
            
            
               2008. aastal sõlmiti Euroopa Ühenduse ja Iisraeli Riigi vahelise kirjavahetuse vormis leping, milles käsitletakse põllumajandustoodete, töödeldud põllumajandustoodete, kala ja kalandustoodetega seotud vastastikuseid liberaliseerimismeetmeid ning millega muudetakse Euroopa–Vahemere piirkonna lepingut (millega luuakse assotsiatsioon ühelt poolt Euroopa ühenduste ja nende liikmesriikide ning teiselt poolt Iisraeli Riigi vahel) ja asendatakse selle protokollid nr 1 ja 2 ning nende lisad. Kõnealune leping (edaspidi „leping”) kiideti heaks nõukogu otsusega 2009/855/EÜ (5).
            
         
               (3)
            
            
               Lepingus on sätestatud Iisraelist pärit põllumajandustoodete ja töödeldud põllumajandustoodete uued tariifikvoodid.
            
         
               (4)
            
            
               Seepärast on määrusega (EÜ) nr 747/2001, mida on muudetud komisjoni määrusega (EÜ) nr 1154/2009, (6) ette nähtud CN-koodi 0404 10 alla kuuluvate piimatoodete kvoodi suurendamine alates 1. jaanuarist 2010.
            
         
               (5)
            
            
               Määrust (EÜ) nr 2535/2001 tuleks seega muuta.
            
         
               (6)
            
            
               Muudatusettepanekut tuleks kohaldada 1. jaanuarist 2010, lepingu jõustumise ja määruse (EÜ) nr 747/2001 vastava muudatuse kohaldamise kuupäevast.
            
         
               (7)
            
            
               Käesoleva määrusega ettenähtud meetmed on kooskõlas põllumajandusturgude ühise korralduse komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 2535/2001 VIIa lisa punkt 2 asendatakse järgmisega:
   
      „2.   Iisraelist pärit teatavate põllumajandustoodete määruse (EÜ) nr 747/2001 kohased tariifikvoodid:
      
      
                  Kvoodi nr
               
               
                  CN-kood
               
               
                  Kirjeldus (7)
                  
               
               
                  Kohaldatav tollimaks
               
               
                  Aastane kogus tonnides
                  (alus = kalendriaasta)
               
            
                  09.1302
               
               
                  0404 10
               
               
                  Vadak ja modifitseeritud vadak
               
               
                  Vabastus
               
               
                  1 300
               
            
   Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.
   Seda kohaldatakse alates 1. jaanuarist 2010.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 2. juuli 2010
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 299, 16.11.2007, lk 1.
   
      (2)  EÜT L 341, 22.12.2001, lk 29.
   
      (3)  EÜT L 253, 11.10.1993, lk 1.
   
      (4)  EÜT L 109, 19.4.2001, lk 2.
   
      (5)  ELT L 313, 28.11.2009, lk 81.
   
      (6)  ELT L 313, 28.11.2009, lk 52.
   
      (7)  Olenemata kaupade kombineeritud nomenklatuuri klassifitseerimise üldreeglitest, tuleb toodete kirjelduse sõnastust pidada üksnes soovituslikuks ning sooduskorra kohaldatavus määratakse käesoleva lisa raames kindlaks CN-koodide põhjal. Kui on osutatud ex CN-koodidele, määratakse sooduskorra kohaldatavus kindlaks nii CN-koodi kui ka vastava kirjelduse põhjal.”